**Сцэнарый выхаваўчага мерапрыемства для вучняў 5 класа**

**“СВЯТА З БЕЛАРУСКІМ ПРЫСМАКАМ”**

**Мэта**: выхаванне вучняў на лепшых традыцыях нацыянальнай культуры.

**Задачы:**

* абагуліць і сістэматызаваць веды дзяцей аб укладзе жыцця нашых продкаў;
* развіваць камунікатыўныя навыкі вучняў; выхоўваць павагу да беларускіх традыцый, да роднай мовы;
* праз веды і разуменне гістрарычнай культуры беларусаў прабуджаць у сэрцах дзяцей пачуццё любові да Радзімы;
* дапамагчы вучням праявіць свае творчыя здольнасці.

**Афармленне памяшкання.** У пакоі стаіць стол, накрыты абрусам, на ім запаленая свечка, чайныя прыборы, калачы, ля печы завіхаецца гаспадыня.

**Ход** **мерапрыемства**.

**Гаспадыня:** Дзе ж гэтага старога чэрці носяць? Я дык не ведаю за што ўхапіцца, а ён сабе нагульвае. Мо ў суседкі ў карты рэжа? А я ж гасцей запрасіла – хутка прыйдуць, а яшчэ не ўсё управіла. Што гэта за грукат?

*Заходзіць гаспадар, а за ім госць, які дапамагае яму несці, толькі што забітага кабана на свежыну. Астатнія госці застаюцца на парозе. Гаспадыня ласкава звяртаецца да гаспадара, круцячыся каля яго.*

**Гаспадыня:** Ой, бацюхны! Ой, які ж ты ў мяне работнічак! Сапраўды гаспадар. Паклапаціўся, каб святочны стол не быў пусты.

*Гаспадар паважна, з гонарам праходзіць праз усю хату. Кабана рыхтуе смажыць. Разам з гаспадыняй ідзе сустракаць гасцей з хлебам-соллю.*

**Гаспадыня:** Міласці просім

 Да нас у госці!

**Гаспадар:** Сёння наша хата

 Свеціцца агнямі.

 Запрашаем, людцы,

 Будзьце разам з намі.

**Гаспадыня:** Добра, што вы да нас завіталі. З глыбокай даўнасці прыйшоў гэты звычай – збірацца разам. Як ні цяжка было жыць у тыя далёкія часы, а усё ж такі засталася ў народзе любоў да песень, танцаў, гульняў, жартаў.

**Гаспадар:** Наш час таксама не вельмі лёгкі. Таму мы будзем вучыцца ў нашых продкаў, якія і ў горы, і ў радасці не забывалі сваіх традыцый. Вось чаму сёння мы запрасілі вас на свае пасядзелкі ў Аснежыцы.

*Госці, гаворачы прывітанне, адламваюць кавалачак хлеба, умакаюць у соль і садзяцца на лаўкі.*

**Госці** *(разам):* Добры вечар у хату!

**1-ы госць**: Весялосці Вам і радасці!

**2-і госць:** Мір Вашаму дому!

 Быць пірагу ядому!

**3-і госць:** Даўно да Вас збіраліся,

 ды ледзь-ледзь сабраліся.

**4-ы госць:** Пакуль ехалі, кола згубілася,

 вось зламалася, мы ў яму зваліліся.

**5-ы госць:** А ў яме – мядзьведзь! Ледзь-ледзь адбіліся.

 Ды вось сюды з’явіліся.

**6-ы госць:** Чалом Вам б’ём.

 У ножкі кланяемся.

**7-ы госць:** Дзе многа гасцей –

 Там жыццё весялей.

**Гаспадыня:** Дзякуй, вам госцейкі, за прывітанне. Сёння мы не адны – да нас прыехала здалёк многа незнаёмых гасцей.

**Госці** *(разам, звяртаючыся да гледачоў):*

 Мы гасцям заўсёды рады,

 Прыязжайце ў госці к нам,

 Наша сённяшняе свята

 Прысвячаецца і Вам!

**Гаспадар:** Пра весялосць не забывайце –

 Песню заспявайце

**Госць:** Як нам песні не спяваць ?

 Словы з сэрца самі льюцца,

 Праўдай у людзях аддаюцца.

*Усе разам спяваюць беларускую народную песню:*

1. У канцы грэблі шумляць вербы,

Што я пасадзіла

Няма майго міленькога,

Што я палюбіла

Няма майго міленькога,

Што я палюбіла

1. Няма яго, дый не будзе

Паехаў у Адэсу,

Сказаў: “Расці, расці дзіўчынонька,

На другую весну.

Сказаў: “Расці, расці дзіўчынонька,

На другую весну.

1. Росла, росла дзіўчынонька

Расці перастала,

Ждала, ждала міленькога

Ждаці перастала.

Ждала, ждала міленькога

 Ждаці перастала

**Гаспадыня:** Дзякуй, добра спяваюць госцейкі нашы, але адкуль вы ўсё гэта перанялі?

**1-ы госць**: Мяне навучыла бабуля.

**2-і госць:** А мяне мая матуля.

**Гаспадар:** Стары дзед Усевалад

 Абышоў цэлы свет.

 Вяртаўся дадому,

 Нёс гасцінцы малому.

 На парозе сянец

 Свой паставіў карабец:

 Калі ласка, усе хто хоча,

 Адмыкайце замочак.

 Хто хутчэй адамкне –

 Хай шапне на вушка мне –,

 Што ж у тым карабцы?

 Даставайце папарадку

 Разбірайце ўсе загадкі.

*Па чарзе дастаюць загадкі, зачытваюць.*

1. Круглае, як сонца,

 гарыць пад ім донца;

 зарумянены бачок –

 шух на ручнічок! *(блін)*

1. Круглы хлявец

поўны белых авец. *(гарбуз)*

1. Што нас корміць,

а есці не просіць? *(зямля)*

1. Вярхом сядаю,

на каго – не знаю,

знаёмага ўбачу –

адразу падскочу*. (капялюш)*

1. Жывуць браты

За гарбом крутым,

Разам смяюцца і плачуць,

А адзін аднаго не бачаць.

 *(вочы)*

1. Не світа, а сшыта,

Не куст, а з лісточкамі,

Не чалавек, а размаўляе.

 *(кніга)*

1. На кветках мы летам

Яе прымячаем

Хто гэта –

Успомніце лепей за чаем. *(пчала)*

Уяго адны турботы:

Адвільнуць як ад работы.

Беспрабудны суткі спіць,

Ды яшчэ пра гэта сніць. (гультай)

**Гаспадыня:** Бачыце, які добры карабец падрыхтаваў нам дзед Усевалад. Каб мы гультаямі не былі.

**Гаспадар:** Так, так…

 На вячоркі к нам прыйшлі

 Дарагія дзевачкі

 Гарманіст у нас прыгожы

 Грае нам прыпевачкі.

**Госць:** Вечар сіні васільковы

 Распрасцёрся над зямлёй.

 Аб жыцці сваім вясёлым

 Мы частушкі прапаём

 ***(пяюць прыпеўкі)***

1. Мы, аснежыцкі дзяўчаты

Па-аснежыцкі пяём

Хто хлапцоў нашых палюбіць,

Усёроўна адаб’ём!

1. Разрышыце пагуляць,

Разрышыце топнуць,

Хай у нашага Івана

Падваліны лопнуць.

1. Не глядзіце на мяне,

Што я худаватая.

Маці сала не давала,

Я не вінаватая.

1. Мая Мілка лёгка скача,

Лёгка полечку вядзе,

За кроснамі сядзе – плача,

Нітка ў берду не ідзе.

1. А я рабіці не хачу

І жаць не сагнуся,

А як пайду танцаваць,

Вось дзе пакажуся!

**Гаспадыня:** Скачыце, танцуйце, чаравікаў не шкадуйце.

**Госць:** Час настаў нам паказаць, як умеем танцаваць.

*(госці танцуюць беларускі народны танец полечка «Трасуха» пад акампанемент гарманіста)*

**Гаспадар:** А хто гэта да нас завітаў?

 Ды гэта наш Мікіта.

*(Выходзіць хлопчык з мяшком за спіной )*

**Мікіта:** Нёс да вас паўнюткі мех,

 А ў мяху вясёлы смех.

 Зачапіў мяшок за сук –

 На ўвесь лес пачуўся грук.

 На дарогу, як драцінкі,

 Сыпануліся смяшынкі,

 У лагчыны, у лажкі,

 Пакаціліся смяшкі.

**Гаспадыня:** Пачытаем для забавы вясёлыя скарагаворкі.

*(гасцям раздаюцца тэксты скарагаворак – чытаюць без трэніроўкі)*

1. Антось барадаты

Вёў казу каля хаты,

Антосіха падганяла,

На цукеркі зарабляла

1. Галушка-птушка,

Тоўстая, як груша,

Урокі не вучыла,

Двойкі палучыла.

1. Паспяваў бы песню,

Ды не маю ноты,

Абарваны кажушок,

Дзіравыя боты.

1. Зранку верабей на рынку

 у прадавачкі скраў разынку,

падабраў стручок гароху і

арэхаў грэцкіх троху.

А сяброўцы на страху курагі

прынес крыху…

1. Круціцеся, жорны,

З’едзен хлеб наш чорны:

Крысін і Марысін,

Грунін і Анісів,

З’едзен і Пятроў хлябок.

Намялі для іх, дзядок.

**Гаспадар:** Праца гатова,

 Пацеха – для смеха,

 Праз пень-калоду

 Часному народу

 Грыва да рагі,

Аб’яўляю вясёлыя бягі.

*(праводзіцца гульня “Хто хутчэй скруціць клубочак”)*

**Гаспадыня:** Добра вы спявалі, добра і плясалі.

 Вось за гэта ў пячы

 Напякла вам калачы

 Свежыя, гарачыя

 Ды к таму ж і смачныя!

*(госці і дзеці садзяцца за стол і частуюцца калачамі)*

**Госць:** Гаспадары шчырыя, а ці не надакучылі вам госці? Пара нам любенькія, і гонар ведаць.

**Гаспадар:** Шкада развітвацца! Ну што ж, госцейкі, ці спадабаліся вам нашы вечаровыя пасядзелкі? Ці добра вас сустракалі?

**Гаспадыня:** Дык заходзьце да нас часцей.

**Госці** *( спяваюць*): Бывайце здаровы,

 Жывіце багата

 І Вас запрашаем

 Да нашае хаты.

 У зялёнай дубраве

 Мы начаваць будзем

 І вашае ласкі

 вавек не забудзем!

**Развітваюцца.** *(кланяюцца ў пояс)*